Tervetuloa Herätysliikehdintä ohjelmaan. Olen Martti Ojares -
ja vieraanani tänään on Voitto Davidsson. Tervetuloa Voitto. - Kiitos.
Olemme sinun kanssa tekemässä jotain uutta.
Teimme ohjelman, jossa kävimme läpi perusasioita -
ja Jumalan suuria tekoja ja ihmeitä.
Jatkamme nyt sen mukaan, -
mitä asioita Pyhä Henki tulee meille antamaan.
Sinulle on tapahtunut paljon näitä Jumalan ihmeitä, -
joissa Jumala on milloin parantanut, milloin mitäkin.
Kerrotko nyt Israelissa, kibbutsilla tapahtuneesta.
Kerron nyt omasta itsestäni ja tilanteestani.
Alustan vähän. Jumala käyttää jokaista uskovaa yksilönä.
Jokainen uskova on yksilö Jumalan edessä ja -
jokaisella on Jumalalta yksilöarmoitus.
Jumala on antanut minulle tällaisen armoituksen.
Armoitus tulee rukouksen kautta.
Mitä enemmän rukoilee, sitä enemmän armoitus vaikuttaa ihmisen kautta.
Kunnia Jumalalle kaikesta tästä, mitä tulen kertomaan.
Tapahtui Israelissa vuosia sitten tällainen tapahtuma.
Olin kibbutsilla ja siellä oli sellainen tilanne, -
että naapuri kibbutsilta soitettiin ja pyydettiin tulemaan sinne -
rukoilemaan sairaan puolesta.
Minä olin silloin paikalla, oli sapatti, ja kaverini oli myös.
Sanoin kaverilleni "Lähdetään kävelemään sinne naapuri kibbutsiin, -
rukoilemaan sairaan puolesta."
Kaveri sanoi siihen, että Bobi, kanadalainen mies, -
jolla on parantamisen armolahja, on käymässä Jerusalemissa.
"Odotetaan häntä. Hänellä on parantamisen armolahja.
Hänet täytyy ottaa mukaan."
Minä en välittänyt siitä mitään vaan suostuttelin häntä lähtemään.
En viitsinyt yksin sinne lähteä. Oli kuitenkin pitkä matka -
ja kävellen piti mennä, kun linja-autot ei kulkenut.
Lopulta sanoin hänelle -
"Eihän siellä tarvitse olla meidän kanssa, kuin Jeesus."
Kun sen sanoin, hän suostui lähtemään -
ja me lähdettiin kävelemään sinne.
Kun saavuimme sinne kibbutsille, -
meidät ohjattiin majaan, missä sairas makasi.
Hän oli jo tiedottomassa tilassa, eikä ympäristöön reagoinut ollenkaan.
Me laskettiin kätemme hänen päälleen ja rukoiltiin lyhyesti.
Siinä ei tapahtunut mitään.
Lopetimme rukouksen ja lähdimme takaisin kibbutsille.
Seuraavana päivänä tämä henkilö kertoi, -
että puolituntia meidän käynnin jälkeen tämä sairas oli noussut, -
pukenut päällensä ja noussut täysin terveenä.
Hän halusi tulla meitä tervehtimään ja katsomaan, -
minkä näköisiä miehiä hänen puolestaan kävi rukoilemassa.
Samaisella kibbutsilla kävi toinenkin tapaus.
Jumalalle kunnia kaikista näistä.
Toisessa tapauksessa meillä oli kokous meneillään.
Silloinkin oli sapatti.
Samaisella kibbutsilla, joku oli saanut ruokamyrkytyksen -
ja hänellä oli valtavan kova vatsakipu.
Hän soitti meille, kibbutsille, ja minä menin vastaamaan puhelimeen.
Hän pyysi rukousta hänen puolestaan. Ajattelin, että kokous on vielä kesken.
Kun 15 minuutin päästä kokous loppuu, rukoillaan sitten.
Laitoin luurin kiinni ja menin kokoukseen.
Kokous jatkui sen 15 minuuttia ja sitten rukoilimme tämän henkilön puolesta.
Tämä henkilö kertoi jälkeenpäin, -
että kun hän oli luurin laittanut kiinni puhelimeen, -
niin siinä silmänräpäyksessä hän oli parantunut.
Ainakin minulle, tuota kuunnellessa, tulee mieleen se, -
että me hyvin usein ajatellaan, -
ettei meillä ole reaaliaikaista yhteyttä Jumalan kanssa.
Ajattelemme, että olemme täällä ja Jumala on muissa hommissa, -
ja elämme sillä tavalla.
Jumala, omalta puoleltaan, on reaaliajassa.
Hän tietää meidän puheemme, meidän tekomme ja kaiken.
Tämä aika paljon avaa sitä, mitä Jumala on.
Mitä me puhumme, mitä teemme?
Jos teemme jotain epäpyhää, Jumalan tahdon vastaista, -
niin Hän rekisteröi kaiken. - Kyllä.
Se on tärkeä muistaa.
Raamattu sanoo, että Jumalan silmät ovat kaikkialla -
seuratakseen ja tarkatakseen ihmisten sydämiä, -
ja jopa ihmisten ajatuksia. Sanotaan jopa näinkin, -
"Ovatpa teidän päänne hiuksetkin kaikki luetut."
Edellisessä ohjelmassa ja tässäkin tullaan puhumaan rukouksesta.
Se on keskeinen teema vaelluksessamme.
Katsotaan maailman suuria herätyksiä. Mihin ne ovat perustuneet?
Ne ovat aina perustuneet rukoukseen.
Tiettyjen ryhmien jatkuvaan säännölliseen rukoukseen.
Näin tapahtui Azusa-kadulla, jossa Seymour ja muutamat hän toverinsa -
rukoilivat keskimäärin 5 tuntia päivässä, ja jopa 7 tuntia.
Siellä, kun aika oli täynnä, Jumalan mitta oli täysi, alkoi tapahtua.
Tuli oli niin valtava Azusa-kadussa, että kilometrien päässä asemalla, -
kun ihmiset tulivat rukouskokouksiin, -
ensimmäiset kaatuivat siellä Jumalan voimasta.
Sama oli Hebridien saarella, jossa kaksi vanhaa mummoa -
ja seitsemän miestä navetassa rukoilivat aikansa.
Sielläkin, kun aika oli täysi, Jumalan voima ilmestyi.
Se meni sinne, missä nuoret olivat tanssimassa -
ja sekunnissa he pysähtyivät miettimään. Heille tuli synnintunto.
He polvillaan menivät etsimään, mihin pääsisivät tunnustamaan syntinsä.
Eli Jumala valvoo ja Jumala on valmiina, -
jos sydämemme on puhdas ja kädet viattomat.
Tässä asiassa täytyy muistaa, että emme voi itsessämme.
Roomalaiskirjeessä sanotaan, -
että liha on heikko mutta henki on altis.
Pitää siis muistaa, että liha on heikko ja henki on altis.
"Rukoilkaa, ettette joutuisi kiusaukseen;"
Rukous on siis a ja o, ja välttämätön uskovien elämässä, -
että säilymme puhtaina.
Mitä enemmän me rukoillaan, sitä enemmän -
meidän uudestisyntynyt henki meissä täyttyy Jumalan Hengellä.
Kun se täyttyy Jumalan Hengellä, silloin liha, -
joka Raamatun mukaan on litossa paholaisen kanssa, -
joka sotii Jumalan uudestisyntynyttä henkeä vastaan, -
ne on keskenään toisiaan vastaan.
Mitä enemmän ihminen on täytetty Hengellä, sillä on yliote lihasta.
Eli liha ei pääse hallitsemaan ihmistä.
Kun liha ei hallitse, -
vaan uudestisyntynyt Jumalan Hengellä täytetty ihminen, -
silloin yhteys Jumalan kautta on uudestisyntyneeseen -
Jumalan ihmiseen ja Jumala pääsee vaikuttamaan -
ihmisen tahtomiseen ja tekemiseen.
Jumalan tahto alkaa tämän ihmisen kautta toteutumaan -
kaikkialla, missä hän vaikuttaa ja liikkuu.
Tiedämme, että Jumala on rakkaus.
Ensimmäisenä Jumalan tahdon ilmenemisestä tulee esille rakkaus.
Mistä tuntee Jumalan Hengessä ja täyteydessä olevan ihmisen?
Puhutaan Hengen hedelmistä. Se on rakkaus, ilo, rauha, pitkämielisyys, -
sävyisyys, ystävällisyys, itsensähillitseminen.
Tässä on pitkä luettelo näitä.
Silloin, kun uskova on täynnä Pyhää Henkeä, -
lihan himot ja halut on alistettu.
Raamattu puhuu näistä lihan teoista. Ne ovat ilmeiset.
Ne on haureus, saastaisuus, irstaus, -
valehtelu, panettelu, kaikenlainen paha meno.
Sen tähden meidän uskovina täytyy valita oikea tie.
Meidän täytyy uskovina valita rukouksen tie.
Sen tien Jeesus valitsi.
Jeesus eli rukouksessa, jatkuvassa yhteydessä Jumalaan.
Jeesus sanoi "Teen vain sen, mitä Isä minulle kertoo".
Tämä taistelu käydään ihmisen mielenalueella. - Kyllä.
Ihmiselle on annettu vapaa tahto.
Hän voi kuunnella syntistä lihaa tai kuulla Jumalan Pyhää Henkeä.
Tässä on meidän taistelu. Ihmisen vapaaseen tahtoo vaikuttaa se, -
jos hän katsoo vaikka sellaisia tv-ohjelmia, jotka vie lihan puolelle.
Näin on valitettavasti usein käynyt, että sille puolelle mennään.
Jumalan armolahja ja tahto on se, että ottaisimme sen, mikä on hyvää.
On hirveän tärkeää myös se, mitä Raamattu sanoo, -
Jeesus itse sanoo, "jos sinun silmäsi viettelee sinua, repäise se pois".
Aika kova sana. Tai jos kätesi viettelee, -
parempi on, että käsipuolena pääset elämään sisälle Taivaaseen, -
kuin molemmat kädet tallella helvetin tulee.
Jeesuksella on kovat ukaasit ja sanat, -
jos elämässämme on asioita, -
jotka viettelee meitä eroon Kristuksesta.
Raamattuhan sanoo, että on olemassa Taivas ja on olemassa kadotus.
Todella kauhea tulijärvi, -
johon ihminen joutuu, jos hän elää lihan mielitekojen mukaan, -
eikä elä rukouksessa, hengentäyteyden elämässä.
Kuolettakaa siis Hengellä lihan teot, niin saatte elää.
Asia, joka usein tulee esille, on avioparit, -
joista toinen on uskossa ja toinen ei.
Se on aika vaikea tilanne säilyttää Hengen tuli.
Helposti se vaikuttaa, kun on paljon käytännön syitä. Mitä ajattelet tästä?
Sanotaan näin, että lähtökohta tähän on...
Juutalaisuudessa oli VT:n aikaan niin, -
ettei saanut mennä kenenkään muun kanssa kuin juutalaisen.
UT:ssa Raamattu puhuu hengellisestä Israelista -
ja myös juutalaisuudesta.
En selvennä sitä sen kummemmin.
Israel on Israel ja juutalaiset ovat juutalaisia Israelissa.
Israelin maa kuuluu juutalaisille, näille, ketkä siellä asuu.
Se on ehdoton ykkönen ja selvyys.
Kun ihminen uudestisyntyy Jumalan lapseksi, -
niin Raamattu kieltää meitä olemasta tekemisissä -
uskottomien kanssa. Puhumattakaan, että ottaa uskomattoman vaimon.
Raamatussa sanotaan "Miten sopivat yhteen Kristus ja Beliar?"
Mitä yhteistä on uskovalla uskomattoman kanssa?
Tässä puhutaan, että yhteisyritys voi olla haitallinen jumalattoman kanssa.
Ennen kaikkea tässä puhutaan avioliitosta.
Mutta nyt, jos ihminen on mennyt uskomattoman kanssa naimisiin, -
Paavali sanoo siihen, -
että jos joko vaimo tai mies on uskomaton -
ja suostuu elämään toisen kanssa, niin älä pyydä silloin eroa.
Jos ei pysty elämään, niin Raamattu antaa siihen myönnytyksen.
Raamattu kehottaa tässä toista osapuolta, joka on uskossa, -
elämään siten, että tämän vaimon vaelluksen kautta -
voisi tulla uskovaksi.
Tiedän tapauksia, joissa 40 vuotta vaimo rukoili, että näin tapahtuisi.
Ja sitten se tapahtui. 40 vuotta kesti.
Kyllä siinä koetellaan. - Kyllä koetellaan.
Monesti, jos ottaa uskomattoman puolison, tahtoo olla niin, -
että se kestää loputtomasti -
ja on tuskaa ja kärsimystä.
Toisissa liitoissa voi olla, ettei ole minkäänlaista ongelmaa.
Tiedän, että toinen, vaimo usein, on tullut uskoon, -
ja on kestänyt ehkä kaksi vuotta tai jotain, ja mieskin on tullut uskoon.
Se on salattua, miten se menee mutta se on Jumalan teko.
Se on Jumalan asia, mihin meidän on vaikea sanoa mitään.
Tässä kysyn, kun olet monenlaisia asioita ihmetellyt -
Jumalan maailmoissa. Yksi oli elämänkirja, joka sinua kiinnosti.
Mikä se on ja onko sinun nimi mahdollisesti siellä?
Meillä oli sellainen tilanne vaimon kanssa, -
että olimme toisista tietämättämme -
lukeneet Ilmestyskirjasta elämän kirjasta, -
että onko nimi siellä elämän kirjassa.
Vaikka ollaan uskossa, tuli pieni epäilys, -
kun meille erikseen tuli samana päivänä tämä, -
luimme toisistamme tietämättä tätä paikkaa.
Sanoin vaimolle, että kysyn Herralta tätä asiaa.
Polvistuin sängyn viereen ja rukoilin.
En kerennyt sanoa juuri mitään, -
kun minulle näytettiin täysin selvästi elämän kirja.
Se oli paksu kirja.
Siellä oli neljässä rivissä allekkain nimiä. Ne oli etunimiä.
Nimet oli kirjoitettu, toiset oli suttuisella musteella, -
toiset tekstaten ja toiset tikkukirjaimin.
Sitten oli ohuemmin kirjoitettu.
Eri tavoin oli kaikki kirjoitettu.
Siinä, mikä minulle näytetiin, oli hyvin huonosti kirjoitettuja nimiä.
Toiset oli vähän paremmin kirjoitettu.
Minun annettiin ymmärtää, että kaikki täällä, -
siis uskovan vaellus maanpäällä, vaikuttaa iankaikkisuuteen.
Jopa siihen, miten nimi sinne elämän kirjaan kirjoitetaan.
Minun nimi näytettiin, jos voin sen sanoa.
Minun nimi oli kaunokirjaimin kirjoitettu -
puhtaalle valkoiselle sivulle. Siinä ei ollut muita nimiä.
Kiitos Herralle, että oli sellainen.
Vaimoni nimi näytettiin myös.
Siinä onkin vähän ihmettelemistä.
Hänen nimi oli kaunokirjaimilla kirjoitettu -
ja vielä sellaiset kauniit koukerot kirjaimissa.
Ja se nimi oli kukkameren keskellä.
Se oli täynnä kukkia, se alue, ja se oli niiden kukkien keskellä ja -
juuri ja juuri näkyi niiden kauniiden kukkien keskeltä.
Minä tiedän sen, että hän on tikuntarkka elämänsä vaelluksessa.
Joka ikisessä asiassa pyrkii vaeltamaan oikein.
Hän on hyvin tarkka vaeltamaan.
Raamattu sanoo näin: -
"Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat".
Eli joku salaisuus on tässä ja minulle näytettiin tämä salaisuus.
Se on siinä, että kaikki vaikuttaa ylös, -
mitä teemme ja miten täällä elämämme.
Ei ole samantekevää, miten elämme.
Tähän samaan sarjaan tulee mieleen kysyä sinulta, -
kun sinä ihmettelit sitä, mitä tapahtuu tempauksessa.
Millä nopeudella mennään ja onko vaimo mukana? Kerro siitä.
Tästä on joitakin vuosia aikaa, -
kun näin tempauksesta unen.
Se on niin päivänselvä ja selkeä.
Se oli erikoista, että minulle kerrottiin, kuinka nopea se lähtö on.
Se oli muistaakseni 2000 km/20 sek. Se sanottiin näin erikoisesti.
Laskimme vaimon kanssa, mikä se tuntinopeus on, -
niin se tuntinopeus, millä noustaan täältä tempauksessa, on 80 000 km/h.
Eli 4,5 kertaa maapallon ympäri mennään tunnissa.
Vaimo sanoi, että netissä oli lukenut, -
että maailmankaikkeus laajenee 180 000 km/h.
Semmoinen erikoinen juttu.
Tässä oli se nopeus. Se lähtö oli niin nopea, -
että tempauksen huomasi vasta avaruudessa, kun oli pimeää.
Oliko niin, että aluksi olit yksin, ei ollut vaimoa?
Kyllä. Se lähtö oli niin nopea. Minä tunsin se nopeuden.
Kovaa vahtia siellä pimeydessä mentiin ylöspäin.
Kun huomasin, ettei ole vaimoa vieressä, -
niin laitoin rinnanpäälle käteni ja piti sanalla "Jeesus" rukoilla -
mutta ehdin sanoa "Je..." ja Hän ilmaantui viereeni.
Noustiin kovaa vauhtia ylös, -
ja kuten Raamattu sanoo 'pilven päälle', niin siellä oli pilviä.
Jeesus oli siellä vastassa ja kaikkialta tuli valtavasti väkeä.
Kaikki tiesivät oman palkkansa heti, kun tulivat sinne pilven päälle.
Jeesus sanoi "Palkkani on minun kanssani, kun tulen".
Kaikki tiesivät palkkansa. Minulle ilmoitettiin minun palkka.
Jostain syystä sain tietää vaimon palkan.
Millä dimensiolla? Oliko euroja vai miten se palkka ilmoitettiin?
Palkka maksetaan korkeudessa.
Minulle kerrottiin, kuinka korkealla olen Taivaassa.
En tiedä voinko sanoa tässä minun korkeutta.
Päätät sen itse.
Se oli aika lyhyt mutta kilometreissä se oli muistaakseni 1 kilometri.
Yksi kilometri, missä? - Korkeudessa.
Mistä? - Taivaan alakannelta.
Ei se kovin suuri ole.
Vaimon korkeus myös kerrottiin mutta vaimo on kieltänyt sitä kertomasta.
Sen voin sanoa, että hän on korkeammalla kuin minä.
Mitä ajattelet näistä kahdesta, mistä kerroit?
Nämä, tempaus uni ja elämän kirja näky, -
näytettiin minulle sen tähden, että tulen ne kertomaan täällä.
Että uskovat ihmiset tarkkaavat vaellustaan.
Ei ole saman tekevää, miten me vaelletaan.
Se vaellus vaikuttaa.
Raamattu sanoo, että me eletään nyt todella pahassa maailmanajassa.
Me nähdään se, että maailma on -
järkyttävän moraalisen rappion tilassa.
Kaikki välineet kylvävät voimakasta aistillisuutta.
Jeesus sanoo "joka katsoo naista himoiten häntä, -
on jo sydämessään tehnyt huorin hänen kanssansa."
Eli meidän täytyy todella, -
uskovina erityisesti, tarkata, mitä katsomme.
Sitten se, miten naiset pukeutuvat.
Pukeutuuko he niin, -
että he saattaa miehet lankeamaan ajatuksissaan.
Jos he pukeutuu hyvin paljastaviin vaatteisiin, -
se voi vaikuttaa sellaiseen, joka on heikko tuolla alueella.
Sanotaan, ettei se Hengellä täyttyneeseen vaikuta -
mutta jotka on heikkoja tällä alueella ja vasta uskoon tulleita.
Ja kumminkin esimerkki.
Jumalattomathan ovat näissä asioissa mukana.
Kello on nyt niin paljon, että pyytäisin sinua sanomaan lopuksi, -
mitä Pyhä Henki antaa sanottavaksesi. Ole hyvä.
Haluan, sinulle kuulijani, sanoa tärkeän seikan -
tästä uskonvaelluksesta.
"Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat"
Ottakaa oikea hetki ajastanne -
ja antakaa se aika Jumalalle.
Jumala kutsuu sinua yhteyteensä ja läheisyyteensä.
Meille annettu aika on kallis aika -
ja se kannattaa käyttää tarkasti Jumalan tahdon mukaan.
Jumala odottaa meiltä sitä, että me lähestytään Häntä.
Hän odottaa kädet pitkällä, että sinä tulet Hänen tykönsä.
Jeesus sanoo "Tulkaa minun tyköni, kaikki työtätekeväiset ja raskautetut, -
niin minä annan teille levon."
Jeesus on tullut, että meillä olisi rauha ja yltäkylläisyys.
Kiitos tästä. Raamattu sanoo, ettei Taivaaseen pääse mitään epäpyhää.
Se on suuri haaste meille kaikille.
Vain Jeesuksen veri voi pestä meidät, niin ettei meissä ole enää epäpyhää.
Kyllä. Ja tärkeä asia on myös se, -
ettei meillä itsellämme ole voimaa.
Meidän tehtävä on rukoilla sitä voimaa Jumalalta.
Jumala on meidän voima ja sillä kuoletetaan himon halut.
Kiitos Voitto tästä toisesta ohjelmasta. Tulemme vielä jatkamaan ja -
katsotaan, mitä Pyhä Henki tulee meille kertoman.
Hyvä TV7 katsoja, olet juuri katsonut Herätysliikehdintä ohjelman.
Itseäni rohkaisee ja ilahduttaa, kun saan kuulla erilaisilta vierailta, -
mitä Jumala on heidän elämässään tehnyt.
Jos koet tämän sarjan itsellesi iloa antavaksi, -
lähde tukemaan näiden ohjelmien tuottamista.
Kiitos lahjastasi.
Tekstitys: A. Eskola